Cryssosi Ryanna

**Ryanna** egy Vörös, Bryn testvére, Fitchner au Barca sógornője, Sevro nagynénje. A tritoni terraformálók közül származik. Bryn elrablása és meggyilkolása után segít Fitchnernek, és erősen támogatja Árész Fiainak létrehozásában.

## Szerepe

* Vörös lázadás: Árész fiai
* Vörös lázadás: Árész fiai 2

Ryanna testvérével együtt dolgozik a tritoni terraformálók csapatában. Egyik nap egy robanás következtében egy földrengés félbeszakította a munkálatokat. Bryn ekkor elveszíti fél lábát, de sebesülten is segít társainak, sőt, még egy Aranynak is. Ryanna egész végig testvére mellett van, segít, ahol tud ő is.

Miután Brynt kiengedik a kórházból, ahol megismerkedett Fitchnerrel, az Arany velük együtt mulat. Bryn és Fitchner összeházasodnak. A ceremónián jelen van Ryanna is. Itt Fitchner megígéri Ryanna és Bryn anyjának, hogy mindkét lányt magával viszi a Marsra, és mindkettejükre ugyanúgy fog vigyázni.

A Marson Ryanna testvérével egy építkezésen dolgozik. A testvérek egyik este, mikor Fitchner nincs otthon, komolyan beszélgetnek. Ryanna próbálja meggyőzni Brynt, hogy ha gyereket szeretne Fitchnerrel, akkor mondja el neki. Miután Fitchner hazaér, és Bryn elmondja neki is, hogy mit szeretne, az ajtó mögött hallgatózó Ryanna üdvrivalgásba kezd.

Sevro születése után azonban egyik nap a Minőségellenőri Testület elrabolja Brynt és Sevrot, ugyanis megtudták, hogy a gyermek illegális génmódosítások miatt született meg. Ryanna otthon marad összetörten, és elmondja Fitchnernek, hogy mi történt. Fitchner ekkor elhatározza, hogy megmenti feleségét és fiát. Ryanna is segít Fitchnernek.

Arész a csapatával elrabolja Varus au Celiniust, mivel egy kód kell nekik. Az Arany eleinte kekeckedik, és nem árulja el, de miután Fitchner levágja a kezét, megered a nyelve. Időközben a csapatra találnak az Obszidiánok. Mielőtt elhagynák a raktárat, Ryanna megöli Varust.

Menekülésük után a csapat a Minőségellenőri Testület épületének alagsorában találja magát. Itt is egy újabb Obszidián és Szürke csapat zárja el útjukat. Árész szinte az összes ellenfelét brutálisan meggyilkolja, akit nem ő, azt társai intézik el. Árész leválik társairól, hogy megmenthesse Brynt és Sevrot. Fenix, Ryanna és Cylax újabb ellenséges csapatba fut bele, de Cylax segítségével elmenekülhetnek, egy kis időre.

Néhány órával később a Minőségellenőri Testület őrei elengedik Ryannáékat. Ryanna nem érti, hogy Fitchner miért nem megy vissza, hogy megmentse Bryn életét. A férfi elmondja neki, hogy esélytelen, be kell érniük azzal, hogy Sevrot meg tudták menteni.

Hat hónappa Bryn meggyilkolása után Fitchner újra összecsődíti a csapatot. A bosszú nevében Ryanna és Fenix társaságában betörnek Arturius otthonába. Itt Fitchner meg akarja ölni régi barátja kisfiát, Drusust, de Ryanna megállítja.

A Vörös nő a plafonba lő, amivel bekapcsolja a riasztót. Őrök érkeznek, így a betörőknek menekülniük kell. Az őrök azonban túlerőben vannak, ráadásul egy perem felé kergetik őket, így esélytelen, hogy élve megússzák. Ekkor Fenix úgy dönt, hogy fedezi társait, míg ők kitalálnak valamit. Pont akkor érkezik egy helikopter, amit Quicksilver küldött, amikor Fenixet elkapják. A helikopteren ülve Ryanna tudatosította, hogy Fenix meghal, és mérges lett Fitchnerre. Napokkal később, mikor Fitchner épp nem volt otthon, Ryanna magával viszi Sevrot a Tritonra.

Fitchner a dadustól tudja meg, hogy Sevrot Ryanna elvitte. Ryanna egy levélben írta le azt, hogy miért tette. Úgy érezte, hogy Sevrot is veszélybe sodorja a bosszúja miatt, és megesküdött Bryn emlékére, hogy megóvja.

Ryanna minden nap felhívja Cylaxot, és megkérdezi tőle, hogy Fitchner hogy van. Cylax azonban mindig azt mondja neki, hogy nem tudja elérni már egy ideje őt. Az egyik ilyen beszélgetés közben Arturius emberei rátalálnak Cylaxra. Ryanna érzi a Zöld férfi hangján a rettegést, majd a vonal hirtelen megszakad. Ekkor úgy dönt, hogy megkeresi Fitchnert, és Sevrot is magával viszi.

A hajón ülve folyamatosan próbálja elérni Cylaxot, de nem tudja. Reménykedik benne, hogy jól van a Zöld. Még mielőtt a kapcsolat megszakadt volna, Cylax elküldte Ryannának Fitchner tartózkodási helyét. Ryanna átadja a koordinátákat a Kék pilótának, és indulnak is Fitchnerért.

Cylax koordintái egy aszteroidához vezették Ryannát. Épp akkor ért oda, mikor egy hatalma robbanás történt az aszteroida felszínén. Ryanna tudja, hogy ez csak azt jelentheti, hogy Fitchner odalennt van, így megparancsolja a pilótának, hogy vigye le őket oda. Pont akkor érnek oda, mikor Fitcher és Arturius a levegőben vív harcot. Ryanna látja, hogy sógora vesztésre áll, így megmondja a pilótának, hogy menjen olyan közel amennyire csak tud. Amikor már elég közel vannak, Ryanna kihajol az ajtón és kilövi Arturius egyik gravCsizmáját. Arturius lezuhan a robbanások közé, Ryanna elkapja és behúzza a hajóba a sebesült Fitchnert. A Mars felé vezető úton Ryanna elmondja Fitchnernek, hogy Cylax is halott. Fitchner mentegetőzik, hogy nem ő ölte meg, de Ryanna elmagyarázza neki, hogy miért igen. Ha egy felsőszín valami ügyet akar intézni, az alsó- és középSzínek válaszolnak és megteszik. Ilyenkor persze ők is halnak meg, ha balul sül el valami. Fitchner elkezd gondolkodni azon, hogy a bosszúját hogyan alakítsa át valamivé, amivel egy jobb világot tudna teremteni a fiának. Eleinte Ryanna ódzkodik Fitchner effajta ötleteitől, de később már támogatja.